OzLabs/hebrew-wiki-articles huggingface dataset:
פטרישיה קאס

פטרישיה קאס (בצרפתית: Patricia Kaas; נולדה ב-5 בדצמבר 1966) היא זמרת צרפתייה.

==ביוגרפיה==
קאס נולדה בעיר במחוז מוזל על יד גבול צרפת-גרמניה לאם גרמנייה ואב צרפתי. מגיל צעיר, עודדה אותה אמא לעסוק בשירה, ובגיל שלוש עשרה החלה את צעדיה הראשונים במוזיקה בצורה מקצועית.

ב-1985 השחקן ז'ראר דפארדיה הבחין בה שרה, והציג אותה למלחין וכותב השירים פרנסואה ברנהיים, איתו החלה לעבוד בשיתוף פעולה, באותה שנה יצא הסינגל שלה "Jalouse".

ב-1987 הוציאה את אלבום הבכורה שלה "Mademoiselle chante..." שכלל מספר להיטים.

ב-1999 ביצעה הופעה בווינה לצד פלאסידו דומינגו והפילהרמונית של וינה.

ב-2002 שיחקה בתפקיד הראשי בסרט "גבירותיי ורבותיי" של הבמאי קלוד ללוש.

היא נבחרה לייצג את צרפת באירוויזיון 2009, עם השיר "Et s'il fallait le faire" וסיימה את התחרות במקום השמיני.

ב-2011 יצאה לאור אוטוביוגרפיה שלה בשם "L'Ombre de ma Voix" ("הצל של קולי").

במהלך הקריירה שלה זכתה במגוון פרסים.

==קישורים חיצוניים==

* 

קטגוריה:זמרות צרפתיות
קטגוריה:נציגי צרפת באירוויזיון
קטגוריה:משתתפי אירוויזיון 2009
קטגוריה:נשים זוכות פרסים
קטגוריה:צרפתים ממוצא גרמני
קטגוריה:לורן: אישים
קטגוריה:זמרים צרפתים
קטגוריה:זמרות ג'אז
קטגוריה:זמרי ג'אז
קטגוריה:זמרות פופ צרפתיות
קטגוריה:זמרי פופ צרפתים
קטגוריה:זמרות מצו סופרן
קטגוריה:אמני קולומביה רקורדס
קטגוריה:אישים ממוצא גרמני
קטגוריה:צרפתיות שנולדו ב-1966
קטגוריה:צרפתים שנולדו ב-1966
פרסידה ננאדוביץ'

פרסידה ננאדוביץ (בסרבית: Персида Ненадовић; 15 בפברואר 1813 – 29 במרץ 1873) הייתה אשתו של אלכסנדר קאראג'ורג'ביץ', נסיך סרביה, ששלט בנסיכות סרביה מבחירתו ב-14 בספטמבר 1842 עד להדחתו ב-24 באוקטובר 1858. בנוסף, היא הייתה אמו של פטר הראשון, מלך סרביה, שעלה לכס המלכות לאחר רצח המלך אלכסנדר הראשון, השליט האחרון מבית אוברנוביץ' (היריב המסורתי של בית קאראג'ורג'ביץ').<ref>C. L Sulzberger. (1977). The Fall of Eagles, New York: Crown Publishers, Inc., pp. 198, 202, 221</ref>

== ביוגרפיה ==
פרסידה נולדה ב-15 בפברואר 1813 בברנקובינה, האימפריה העות'מאנית (כיום סרביה), בתו של הוויווד יברם ננאדוביץ' ויובאנקה מילובנוביץ. סבה מצד אבה היה יקוב ננדוביץ', שר הפנים הסרבי הראשון של סרביה המהפכנית, וסבה מצד אמה מלאדן מילובנוביץ' היה שר ההגנה הראשון.

ב-1 ביוני 1830 היא התחתנה בחוטין, בסרביה, בגיל 17, עם אלכסנדר קאראג'ורג'ביץ', בנם של קאראורשה פטרוביץ' וילנה יובנוביץ'. ב-14 בספטמבר 1842, נבחר אלכסנדר כנסיך סרביה, והחליף את הנסיך המודח מילוש אוברנוביץ'.

בשנת 1858, הנסיך אלכסנדר נקלע לעימותים עם חברי המועצה, וכתוצאה מכך הוא הודח לטובת מילוש אוברנוביץ', שחזר לשלטון בפעם השנייה. בעקבות ההדחה של אלכסנדר, היא ומשפחתה פרשו לטימישוארה.

פרסידה נפטרה ב-29 במרץ 1873 בגיל 60 בווינה. בשנת 1912 הורה בנם המלך פטר להעביר את שרידיהם לכנסיית סנט ג'ורג' באופלנק.

==משפחתה==
ב-1 ביוני 1830 התחתנה פרסידה עם אלכסנדר קאראג'ורג'ביץ', נסיך סרביה, ממנו נולדו לה 10 ילדים:
* הנסיכה פולקסיה (1833–1914), התחתנה עם קונסטנטין ניקולאייביץ', שר הפנים הסרבי, ולאחריו התחתנה עם ד"ר אלכסנדר פרשרן.
* הנסיכה קלאופטרה (1835–1855), התחתנה עם מילאן אברם פטרוניביץ', שגריר סרביה ברוסיה.
* הנסיך אלקסיי (1836–1841)
* הנסיך סבטוזאר (1841–1847)
* הנסיך פטר (1844–1921), התחתן עם זורקה, נסיכת מונטנגרו.
* הנסיכה ילנה (1846–1867), התחתנה עם ג'ורג'ה סימיץ', ראש ממשלת סרביה.
* הנסיך אנדריי (1848–1864)
* הנסיכה יליזבטה (1850)
* הנסיך ג'ורג'ה (1856–1889)
* הנסיך ארסן (1859–1938), התחתן עם אאורורה פבלובנה דמידובה.

== קישורים חיצוניים ==

* 

== הערות שוליים ==

קטגוריה:ילידות 1813
קטגוריה:נפטרות ב-1873
מפרצון פורה

מפרצון פורה (באנגלית: Fauré Inlet) הוא מפרצון מכוסה קרח בחוף הדרומי של חצי האי מונטוורדי, בדרום האי אלכסנדר שבאנטארקטיקה.

מפרצון זה הוא המפרצון היחיד בחצי האי מונטוורדי.

== היסטוריה ==
=== גילוי ומיפוי המפרצון ===
המפרצון התגלה ומופה לראשונה על ידי פין רון, וקארל אקלאנד מהשירות האנטארקטי של ארצות הברית, בין השנים 1939–1941.

=== מקור השם ===
שמו של המפרצון ניתן לו בשנת 1977 על ידי הוועדה המייעצת לשמות אנטארקטיים של בריטניה.

המפרצון נקרא על שמו של המלחין הצרפתי גבריאל פורה; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4795 מפרצון פורה], באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108767 מפרצון פורה], באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4485&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון פורה], באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25611636 מפת אזור מפרצון פורה]

== הערות שוליים ==

פורה
קטגוריה:גבריאל פורה
קטגוריה:צרפת באנטארקטיקה
קטגוריה:אפונימים
איי פסי

איי פסי (באנגלית: Psi Islands) היא קבוצת איים קטנים הנמצאים בסמוך לצידו המערבי של האי למדא באיי מלכיור, בארכיפלג פאלמר שבאנטארקטיקה.

== היסטוריה ==
=== גילוי ומיפוי האי ===

משלחות ארגנטינאיות סקרו ומיפו את האזור בשנת 1942 ובשנת 1943. משלחות נוספות סקרו ומיפו את האיים בעונת המחקר (הקיץ האוסטרלי) 1947–1948.

=== מקור השם ===

המשלחת הארגנטינית שחקרה את האיים הציעה לקרוא להם "איי בלסטרוס" (Islotes Ballesteros), כנראה על שם אחד מחברי המשלחת; שם זה לא אושר. 

האי קרוי על שם האות פסי, האות ה-23 של האלף-בית היווני. שם זה מופיע לראשונה בתרשים ממשלת ארגנטינה משנת 1946 בעקבות הסקרים של המשלחות הארגנטינאיות. שם האי, בדומה לשמות איים אחרים בארכיפלג, שנקראו על שם אותיות באלפבית היווני.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:12158 איי פסי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=110728 איי פסי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11686&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR איי פסי] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25593058 מפת אזור איי פסי]
* [http://www.marineregions.org/gazetteer.php?p=details&id=11854 איי פסי] באתר marineregions
* [http://distancebetween.info/psi_islands מחשבון מרחקים - המרחק בין איי פסי לאתרים סמוכים]

== הערות שוליים ==

פסי
מייקל סי פוקס

מייקל סי פוקס (באנגלית: Michael C. Fox; נולד ב-5 בינואר 1989) הוא שחקן אנגלי. הוא ידוע בעיקר מהופעתו בתפקיד אנדרו פרקר בסדרת הטלוויזיה "אחוזת דאונטון", בעונות החמישית והשישית.

==ביוגרפיה==
פוקס נולד בהיי וייקומב שבבקינגהאמשייר, אנגליה. הוא למד בבית הספר היסודי ג'ון המפדן, ולמד משחק ב-Royal Central School of Speech and Drama. פוקס הוא מוזיקאי וחבר בלהקה בשם לונה. הוא חי בלונדון.

הוא מתחרה במרוצי סוסים כולל אימון סוסים, קפיצות ראווה ותחרויות cross-country.

מאז 2018 הוא מקיים מערכת יחסים עם השחקנית לורה קרמייקל שכיכבה בסדרה "אחוזת דאונטון".

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2013
|
| dir="ltr" | Good People
| בובי ויטקובסקי
|
|-
| 2014
|
| dir="ltr" | Marvellous
| רשם
|
|-
| 2015
|
| dir="ltr" | The Ark
| שם
| סרט טלוויזיה
|-
| 2017
| דנקרק
| dir="ltr" | Dunkirk
| מהנדס
|
|-
| 2019
|
| dir="ltr" | The Beach House
| מייק
| סרט קצר
|-
| 2019
| אחוזת דאונטון
| dir="ltr" | Downton Abbey
| rowspan="2" | אנדרו (אנדי) פארקר
|
|-
|2022
|אחוזת דאונטון 2
|2 Downton Abbey
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2000
| התעלומות של גברת ברדלי
| dir="ltr" | The Mrs Bradley Mysteries
| רוני מידווינטר
| בפרק "Laurels Are Poison"
|-
| 2001
|
| dir="ltr" | Family Affairs
| הארי רוזוול
| סדרת טלוויזיה (2 פרקים)
|-
| 2001
|
| dir="ltr" | Little Big Mouth
| קווין ארמסטרונג
| בפרק "Dollick Fongo!"
|-
| 2014
|
| dir="ltr" | New Worlds
| לוק
| מיני-סדרה
|-
| 2014–2015
| אחוזת דאונטון
| dir="ltr" | Downton Abbey
| אנדרו (אנדי) פארקר
| עונות 5–6
|-
| 2017	
| אנדוור
| dir="ltr" | Endeavour
| קן וילדינג – מוזיקאי
| בפרק "Canticle"
|-
| 2018
| רציחות במידסומר
| dir="ltr" | Midsomer Murders
| גאווין ובסטר
| בפרק "Till Death Do Us Part"
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1989
סמטת סטולשניקוב

סמטת סטולשניקוב (ברוסית: Столешников переулок) הוא רחוב קצר עם בוטיקים וחנויות עם מוצרי יוקרה רבים הנמצאים בתוך טבעת השדרות במרכז מוסקבה ונודע כאחד מאזורי הקניות היקרים בעולם.

הרחוב מתחיל מרחוב טברסקיה במערב, ונמשך עד לרחוב פטרובקה במזרח.

==חנויות==
* ורסצ'ה
* לואי ויטון
* ברברי
* שאנל
* הרמס
* Escada
* Agent Provocateur
* Salvatore Ferragamo S.p.A.
* כריסטיאן דיור
* פנדי
* Jimmy Choo Ltd
* פראדה
* מיו מיו
* Lancel
* Vacheron Constantin
* Piaget SA
* קרטייה
* Chaumet
* Van Cleef & Arpels
* Montblanc
* פטק פיליפ
* Damiani
* Toni & Guy

==קישורים חיצוניים==

 
קטגוריה:מוסקבה: רחובות
Never Worn White

"Never Worn White" (בעברית: "מעולם לא לבשתי לבן") הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-5 במרץ 2020, על ידי חברת התקליטים קפיטול רקורדס כסינגל מתוך האלבום Smile.<ref></ref>

== רקע וכתיבה ==
השיר בדומה לשאר שיריה, נכתב על ידי פרי עצמה, ביחד עם ג'ואן קרלסון, ג'ון ריאן, ג’ייקוב כשר. השיר הוא שיר בסגנון הפופ. ב-4 במרץ 2020, צייצה פרי בחשבון הטוויטר שלה, כי ב-5 במרץ יממה לאחר ההכרזה תוציא את השיר. בסמוך לכך, פורסמה עטיפת הסינגל.

בסמוך לצאתו, עלה השיר לרשתות הזרמות המדיה ספוטיפיי, דיזר, ואפל מיוזיק.
 השיר צבר למעלה מ-11 מיליון השמעות בספוטיפיי.<ref></ref>

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של קייטי פרי ב-5 במרץ 2020, בסמוך לצאתו של השיר כסינגל. בתחילת הקליפ, ניתן לראות את פרי, כשהיא עומדת בחדר ורוד ומבצעת את השיר, בסוף הקליפ ניתן לראות את פרי מלטפת את הבטן שלה בו היא חושפת היריון מבן זוגה.

נכון ליוני 2021, צבר הקליפ מעל ל-35 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|5 במרץ 2020
|הזרמת מוזיקה • הורדה דיגיטלית
| rowspan="2" |קפיטול
|
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי ג'ון ראיין
קטגוריה:שירים שנכתבו על ידי יעקב כשר
קטגוריה:שירים שנכתבו על ידי קייטי פרי
קטגוריה:שירים על נישואים
קטגוריה:בלדות משנות ה-2020
קטגוריה:סינגלים בהוצאת קפיטול רקורדס
Grow (שיר של ז'אנגו מקרוי)

Grow (בעברית: לגדול) הוא שיר באנגלית, שנכתב, הולחן ובוצע על ידי ז'אנגו מקרוי. בערב (אירופה) 4 במרץ 2020 נחשף כשיר שייצג את הולנד באירוויזיון 2020 ברוטרדם שבהולנד. ב-18 במרץ 2020, בעקבות התפרצות נגיף הקורונה בעולם, הוחלט לבטל את אירוויזיון 2020.

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי הולנד באירוויזיון
קטגוריה:שירים באנגלית
הילרי הרברט

הילרי אבנר הרברט (באנגלית: Hilary Abner Herbert; 12 במרץ 1834 – 6 במרץ 1919) היה מזכיר הצי של ארצות הברית בתקופת ממשלו השנייה של נשיא ארצות הברית גרובר קליבלנד. הוא גם כיהן כחבר בית הנבחרים של ארצות הברית מטעם אלבמה.

==ביוגרפיה==
הילרי הרברט נולד ב, קרוליינה הדרומית וב-1846 עבר עם משפחתו לגרינוויל, אלבמה. הוא למד באוניברסיטת אלבמה ובאוניברסיטת וירג'יניה, שם הוא היה חבר באחוות . עד פרוץ מלחמת האזרחים הוא עסק בעריכת דין בגרינוויל.

הוא התגייס לצבא הקונפדרציה כלוטננט משנה. לאחר מכן הוא שירת כקפטן במשמרות של גרינוויל, ומאוחר יותר הוא קודם לדרגת קולונל ב. ב ב-6 באפריל 1864 הוא נפצע.

לאחר המלחמה שב הרברט לעיסוקו בעריכת דין בגרינוויל. ב-1877 הוא נבחר לבית הנבחרים של ארצות הברית מטעם אלבמה כחבר המפלגה הדמוקרטית. הוא כיהן בבית הנבחרים עד 1893 ובמהלך תקופת כהונתו הוא היה יושב ראש הוועדה לענייני הצי של הבית והיה אחראי במידה רבה על התקציבים המוגדלים שהובילו לתחייתו של צי ארצות הברית. עם זאת הוא היה בין אלו שהעדיפו תוכנית מוגבלת יותר בהשוואה לזו שהוצעה ב-1890 על ידי מזכיר הצי בנג'מין טרייסי, שכללה את בנייתן של 40 אוניות מערכה וכתוצאה מכך אושרה בנייתן של ארבע אוניות בלבד. טרייסי הושפע ממחקריו של האסטרטג הימי, אלפרד תייר מהן, שקרא להקמתו של צי גדול בעל יכולות התקפיות. הרברט גם נודע כמי שהוביל את המאבק בקונגרס לצמצום המימון של הסקר הגאולוגי של ארצות הברית, שכתוצאה ממנו הוא התעמת ציבורית עם הפלאונטולוג עותניאל צ'ארלס מארש.

ב-1893 מינה הנשיא גרובר קליבלנד את הרברט למזכיר הצי של ארצות הברית. באותה תקופה כבר גייס הרברט תמיכה להרחבתו של הצי, על אף שהתחולל באותה שנה, והוא הוביל את הצי לרמת מוכנות לקראת מלחמת ארצות הברית-ספרד. לאחר שהמיר את השקפותיו לאלו של מהן, אושרה בנייתן של חמש אוניות קרב ושל 16 טרפדות במהלך תקופת כהונתו. לאחר פרישתו ב-1897 הוא עסק בעריכת דין בוושינגטון.

הילרי הרברט נפטר ב-6 במרץ 1919 בטמפה, פלורידה. צי ארצות הברית הנציח אותו בקריאת משחתת על שמו.

==קישורים חיצוניים==

* 
* 
* 

==הערות שוליים==

קטגוריה:מזכירי הצי של ארצות הברית
קטגוריה:חברי הקבינטים של ארצות הברית בממשלי גרובר קליבלנד
קטגוריה:חברי בית הנבחרים של ארצות הברית מאלבמה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אנשי צבא הקונפדרציה
קטגוריה:עורכי דין אמריקאים במאה ה-19
קטגוריה:בוגרי אוניברסיטת אלבמה
קטגוריה:בוגרי אוניברסיטת וירג'יניה
קטגוריה:אמריקאים שנולדו ב-1834
קטגוריה:אמריקאים שנפטרו ב-1919
אוי לי מיצרי אוי לי מיוצרי

אוי לי מיצרי אוי לי מיוצרי הוא פתגם תלמודי, שמשמעותו היא דו-ערכיות במצבו של האדם, בו יצר הרע מושך את האדם לסדר חיים מסוים, כשכנגד זאת עומד הציווי של היוצר, ומצב זה מחייב אותו במלחמת היצר.

בעברית מודרנית משפט זה הוצא מהקשרו, ומשמעותו הימצאות בתרחיש בו שום חלופה אינה מושלמת. ביטוי דומה לשגור בעברית המודרנית הוא הביטוי של רבן יוחנן בן זכאי במשנה: אוי לי אם אומר אוי לי אם לא אומר.

==מקור הפתגם==
על פי הפסוק בבראשית בו נכתבה המילה "וַיִּיצֶר" לגבי בריאת אדם הראשון דרש רבי שמעון בן פזי ששתי אותיות י באו להדגיש נקודה זו: 

רש"י מפרש אמרה זו: 

==פירושים והרחבות==
המהרש"א מפרש שהדרשה נשענת על האות ו שקודמת ליו"ד - מלשון "וי", ומוסיף על כך שימוש בראשי תיבות: "וי" צ, "וי" ר, וי לי מצדיק (שהוא היוצר) וי לי מרשע (שהוא היצר). בדומה לכך מפרש תורת חיים - התיבה וייצר מתפרקת לשתי תיבות: "וי" "יצר", ואת המילה יצר מנקד תחילה בצירה (במשמעות יצר), ולאחר מכן בחולם (במשמעות יוצר).

הראי"ה קוק ניסח את המצוקה-המלחמה הזו כך: 
==קישורים חיצוניים==

* ישעיהו ליבוביץ, [http://www.leibowitz.co.il/word/homos.doc אוי לי מיצרי אוי לי מיוצרי]

==הערות שוליים==

קטגוריה:ניבים וביטויים חז"ליים
קטגוריה:אתיקה
פורום מנהיגי האוניברסיטאות העולמי

פורום מנהיגי האוניברסיטאות העולמי (באנגלית: The Global University Leaders Forum, בראשי תיבות: GULF) הוא קבוצת נשיאים מ־29 אוניברסיטאות מובילות בעולם, שהוקמה בשנת 2006. לקבוצת הפורום יש שני תפקידים עיקריים: פעילות כקהילה לטיפול באג'נדות חינוכיות, מדעיות ומחקריות; וכגוף מייעץ אינטלקטואלי לפורום הכלכלי העולמי.<ref>[https://www.weforum.org/communities/global-university-leaders-forum Global University Leaders Forum], World Economic Forum. Retrieved Jan 26, 2020.</ref><ref>World Economic Forum, [https://www.weforum.org/communities/global-university-leaders-forum Global University Leaders Forum].</ref> החברות בפורום מבוססת על דירוג האוניברסיטאות, מנהיגות פרטנית, מגוון גאוגרפי ורלוונטיות האוניברסיטה לסדר היום של הפורום. יו"ר ה־GULF הנוכחי (נכון לשנת 2020) היא סוזן פורטייר , מנהלת וסמנכ"ל אוניברסיטת מקגיל.
דו"ח משנת 2018 של טיימס השכלה גבוהה ואלסוויר מצא כי 27 חברי ה־GULF הפיקו 7% מתפוקת המחקר בעולם, יותר מכל מדינה פרטנית פרט לארצות הברית וסין, והם אחראים ל־15.4% מכלל המחקר שהובא בפטנטים, יותר מכל מדינה פרטנית פרט לארצות הברית.<ref>[https://www.universityworldnews.com/post.php?story=20180125063614521 27 universities out-produce big economies on research], universityworldnews.com, Retrieved 25 January 2018.</ref>

== רשימת האוניברסיטאות החברות בפורום ==
האוניברסיטאות החברות בפורום נכון לשנת 2024:<ref>World Economic Forum, Global University Leaders Forum, [http://www3.weforum.org/docs/WEF_GULF_Members_18.pdf GULF Members].</ref>

== קישורים חיצוניים ==
* [https://www.weforum.org/communities/global-university-leaders-forum אתר] רשמי של פורום מנהיגי האוניברסיטה העולמית
* [https://www.linkedin.com/company/world-economic-forum אתר] הפורום בלינקדאין
* [https://www.facebook.com/worldeconomicforum/ אתר] הפורום בפייסבוק
* [https://www.instagram.com/worldeconomicforum/ אתר] הפורום באינסטגרם
* [https://www.facebook.com/worldeconomicforum/ אתר] הפורום בפייסבוק
* [https://twitter.com/wef אתר] הפורום בטוויטר

== הערות שוליים ==

*
Story of My Life (שיר של לזלי רוי)

Story of My Life (בעברית: סיפור חיי) הוא שיר באנגלית שנכתב והולחן על ידי לזלי רוי, רוברט מרווין, קאט גארוויט, רוי שפירו, ובוצע על ידי לזלי רוי. ב-5 במרץ 2020 נחשף כי השיר נבחר לייצג את אירלנד באירוויזיון 2020 ברוטרדם, הולנד דרך בחירה של ועדה פנימית לאומית אירית. ב-18 במרץ 2020 בעקבות התפשטות נגיף הקורונה בעולם, הוחלט לבטל את אירוויזיון 2020.

==קישורים חיצוניים==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי אירלנד באירוויזיון
לזלי רוי

לזלי רוי (; נולדה ב-24 בספטמבר 1987) היא זמרת, פזמונאית וגיטריסטית אירית. רוי חתמה על חוזה בחברת התקליטים שלה, ג'ייב רקורדס בשנת 2006 והוציאה את אלבומה הראשון, "Unbeautiful" בשנת 2008.

לצד ניסיונה כזמרת, עיסוקה העיקרי של רוי הוא כתיבת שירים. רוי כתבה יחד עם פזמונאים מוכרים ולזמרים כגון אדם למברט. רוי ייצגה את אירלנד באירוויזיון 2021, בו הגיעה למקום האחרון בחצי הגמר.

== ביוגרפיה ==
לזלי רוי נולדה ב-24 בספטמבר 1987 בדבלין, בירת אירלנד.

הקריירה של רוי התחילה בכך שמנכ"ל ג'ייב רקורדס הבחין ברוי באמצעות אתר אינטרנט והסכים לממן את האלבום הראשון שלה. האלבום שנקרא "Unbeautiful" יצא ב-30 בספטמבר 2008. Unbeaitful מכר 45,000 עותקים והורד באופן דיגיטלי 350,000 פעמים. האלבום הגיע למקום החמישי במצעד האלבומים של הבילבורד.

שירים רבים באלבום נכתבו על ידי זמרים מפורסמים כדוגמת קייטי פרי שהייתה חלק מהכותבים של השיר "Slow Goodbye" ומקס מרטין שכתב יחד עם צוות של אחרים מספר שירים באלבום. בשנת 2010 לאחר ההצלחה הרבה שלה כזמרת, הפכה לזלי רוי לפזמונאית, היא כתבה שירים למגוון זמרים שהמוכר שבהם הוא אדם למברט. בשנת 2016 חזרה לשיר והוציאה סינגלים שמחוץ לאלבום.

ב-5 במרץ 2020 חשפה רשות השידור האירית RTE כי רוי נבחרה לייצג את אירלנד באירוויזיון 2020 עם שירה "Story Of My Life". ב-18 במרץ 2020 בעקבות התפשטות מגפת הקורונה בעולם הוחלט לבטל את אירוויזיון 2020.

ב-17 בדצמבר 2020 רשות השידור האירית הודיעה כי רוי תייצג בשנית את אירלנד באירוויזיון 2021, עם השיר "Maps". ב-18 במאי 2021, רוי ביצעה את השיר בחצי הגמר הראשון של התחרות וכשלה להעפיל לגמר, לאחר שהגיעה למקום ה-16 והאחרון עם 20 נקודות.

== דיסקוגרפיה ==
=== אלבומי סטודיו ===
* 2008 - "Unbeautiful"

=== סינגלים ===
* 2008 - "I'm Gone, I'm Going"
* 2008 - "Unbeautiful"
* 2016 - "Hang On"
* 2016 - "Blood on Your Hands"
* 2016 - "Free the Flame"
* 2020 - "Story of My Life"
* 2021 - "Maps"

==קישורים חיצוניים==

== הערות שוליים ==

קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:נציגי אירלנד באירוויזיון
קטגוריה:זמרות-יוצרות איריות
קטגוריה:איריות שנולדו ב-1987
יחסי ג'יבוטי–סין

יחסי ג'יבוטי–סין הם היחסים הדו-צדדיים בין הרפובליקה העממית של סין וג'יבוטי. סין וג'יבוטי כוננו יחסים דיפלומטיים ב-8 בינואר 1979. סין מימנה מספר עבודות ציבוריות בפרויקטים בג'יבוטי, כולל אצטדיון, משרדים של משרד החוץ ואת ארמון העם.<ref></ref>

== פיתוח כלכלי ==
מאז הכינוס הראשון של הפורום לשיתוף פעולה סין–אפריקה בשנת 2000, בייג'ינג סיפקה 16.6 מיליון דולר במימון הפיתוח לג'יבוטי.<ref name="strange">Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. China’s Development Finance to Africa: A Media-Based Approach to Data Collection. CGD Working Paper 323. Washington DC: Center for Global Development. http://aiddatachina.org/projects?utf8=✓&search=&active_string%5B%5D=Active&country_name%5B%5D=Djibouti&scope_names%5B%5D=Official+Finance</ref> פרויקטים מרכזיים של סיוע סיני בג'יבוטי כוללים:
* 8.2 מיליון דולר למימון הקמת בית חולים בערתה <ref name="strange">Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. China’s Development Finance to Africa: A Media-Based Approach to Data Collection. CGD Working Paper 323. Washington DC: Center for Global Development. http://aiddatachina.org/projects?utf8=✓&search=&active_string%5B%5D=Active&country_name%5B%5D=Djibouti&scope_names%5B%5D=Official+Finance</ref>
* מענק של 2.41 מיליון דולר לבניית מטה חדש לשר החוץ של ג'יבוטי
* 1.75 מיליון דולר בסיוע מזון במהלך בצורת בג'יבוטי בשנת 2005

== בסיס צבאי ==
בשנת 2016 החלה בניית בסיס חיל הים הסיני בג'יבוטי ששייך לחיל הים של צבא השחרור העממי. האתר היה אמור להיות המתקן הצבאי הראשון בחו"ל של סין, בעלות מוערכת של 600 מיליון דולר. על פי שר החוץ של ג'יבוטי מחמוד עלי יוסוף הבסיס שגודלו 90 דונם יאכלס ככל הנראה רק 300 חיילים סיניים ובעדו ממשלת סין תשלם לממשלת ג'יבוטי 20 מיליון דולר בשנה למשך עשר שנים עם אפשרות לתקופה נוספת של עשר שנים.<ref></ref><ref name="SCMPBoom"></ref><ref name="NYT"></ref><ref name="SCMP25"></ref>

== פרויקט מי שתייה באתיופיה-ג'יבוטי ==
בשנת 2017 הודיעה סין על השקת פרויקט מי שתייה חוצה גבולות בין אתיופיה לג'יבוטי. הפרויקט יכלול התקנת צינור באורך 102 קילומטרים לשאיבת מי תהום מהעיירה האתיופית הדגאללה שיסופק לעיירות עלי סביח, דיח'יל, ערתה וג'יבוטי.<ref>http://www.china.org.cn/world/Off_the_Wire/2017-06/27/content_41107199.htm</ref>

== זכויות אדם ==
ביולי 2019 חתמו שגרירי האו"ם מחמישים מדינות, כולל ג'יבוטי, על מכתב משותף למועצת האומות המאוחדות לזכויות אדם המגנה את הטיפול של סין באויגורים ובקבוצות מיעוט מוסלמיות אחרות באזור שינג'יאנג.<ref></ref><ref></ref>

==קישורים חיצוניים==

== הערות שוליים ==
דוד הגר (לונדון)

מכתב של האדמו"ר בנוגע לבחורים מתמודדים
הרב דוד הגר (נולד בכ"ח בכסלו ה'תש"כ, 29 בדצמבר 1959) הוא האדמו"ר מויז'ניץ לונדון, ענף של חסידות ויז'ניץ.
==ביוגרפיה==
הרב דוד הגר נולד בארצות הברית לאביו רבי מרדכי הגר, האדמו"ר מויז'ניץ מונסי, ולאמו הרבנית סימה מירל, בתו של האדמו"ר מסקווירא הרב יעקב יוסף טברסקי. הרב דוד הגר נקרא על שם סב-אמו, הרב דוד טברסקי מסקווירא. בצעירותו למד בישיבת טשעבין בירושלים. 

לאחר נישואיו, ובשליחות אביו, התיישב בלונדון והנהיג שם את הקהילה המקומית במסירות. מכיוון ובעיר אין רבנים רבים, יהודים רבים אף כאלו שאינם נמנים עם חסידיו, נמצאים עמו בקשר וביתו פתוח לרווחה לכל יהודי העיר, ואף מנדב מכספו לעזרת לנזקקים. הרב הגר עוסק בקירוב רחוקים והחזרה בתשובה. כן מרבה לעסוק בחינוך הצעירים וחיזוק נערים החווים היחלשות רוחנית. 

לאחר פטירת אביו, בכ"ט באדר ה'תשע"ח, הוא מונה לאדמו"ר מויז'ניץ-לונדון, במקביל לאחיו שמונו לאדמו"רים בקהילות השונות. לאדמו"ר בתי מדרש באנטוורפן ובבני ברק שתחת נשיאותו, מלבד בית המדרש בלונדון.

בשנת תשע"ח הקים ישיבה קטנה בלונדון, ובשנת תשפ"א הקים גם ישיבה גדולה בשם "בית ישראל". בשנת תשפ"ד נרכש מבנה גדול עבור הישיבה, ברובע אנפילד.

בפברואר 2022 הודיע לחסידיו כי חלה בסרטן ועליו לעבור סדרת טיפולים. לאחר כשנה הבריא מהמחלה.

==משפחתו==
בשנת ה'תשמ"ח נישא לחנה מרים, בתו של הרב משה טויב מקאלוב.
לזוג 10 ילדים:
* מנחם שלמה - נישא למאטל לאה, בת הרב יוסף חיים מוסקוביץ', האדמו"ר משאץ-וויליאמסבורג.
* שיינא רחל - נישאה לנפתלי אריה משה, בן דודה הרב אהרן הגר, האדמו"ר מוויז'ניץ-מונטריאול. 
* לוי יצחק - נישא למרגלית, בת דודו הרב אברהם דב טברסקי, רב חסידי רחמסטריווקה במונסי.
* יעקב יוסף - נישא לשבע רבקה, בת הרב ישראל אברהם אלטר טויב מקאליב-בורו פארק.
* חיים מאיר - נישא למלכה איידל, בת הרב חיים יצחק אייזיק כהנא, האדמו"ר מספינקא-לונדון.
* יענטא - נישאה לרב חיים מאיר, בן הרב ברוך שטרנבוך - רב חסידי ויז'ניץ בברכפלד וחתן ראש ישיבת ויז'ניץ הרב מנחם ארנסטר.
* ישראל - נישא למרגליא, בת דודו הרב מנחם מנדל הגר (קיימישא לייק)
* מרגליא - נישאה ליוחנן פיש, נכד דודה הרב ישראל אליעזר פיש, האדמו"ר מביקסאד וויליאמסבורג.
* טראנא - נישאה ליעקב יצחק ארנסטר, נכד ראש ישיבת ויז'ניץ הרב מנחם ארנסטר.
* חוה - נישאה לרב זאב, בן הרב יעקב יוסף טברסקי, האדמו"ר מרחמסטריווקא-ספרינג וואלי.

==הערות שוליים==

קטגוריה:ילידי 1959
קטגוריה:אדמו"רי ויז'ניץ
קטגוריה:משפחת טברסקי
קטגוריה:בוגרי ישיבת טשעבין
קטגוריה:לונדון: רבנים
עמנואל ברודו

הרב עמנואל יצחק ברוּדוֹ (י"ד באדר ה'תרי"ז, מרץ 1857 - ה' בטבת ה'תרפ"ו, דצמבר 1925) היה מחכמי יהדות סלוניקי בתחילת המאה ה-20; דרשן, אב בית דין וממלא מקום רבה הראשי של העיר.

==תולדות חייו==
נולד בפורים, י"ד באדר ה'תרי"ז (מרץ 1857) בסלוניקי למשפחה ממוצא רומניוטי. למד בישיבות המקומיות, והוסמך לרבנות. שימש דרשן, דיין, ואב בית דין בעיר, והיה חזן בבית הכנסת "קהל אראגון". דרשותיו משכו קהל מאזינים רב. בשנת ה'תרפ"ג, לאחר שהרב בן ציון מאיר חי עוזיאל שב לארץ ישראל לכהן כרבה של יפו, התמנה לממלא מקום הרב הראשי, עד לפטירתו בה' בטבת ה'תרפ"ו (דצמבר 1925). נקבר בבית העלמין היהודי העתיק בסלוניקי. מחליפו היה הרב חיים חביב. על מצבתו נכתב:

עת נלקח ארון הקדש כליל תפארת מורשי לבב נתקו כל העם מקצה קראו עצרת נר ה' נשמת אדם האיר עינינו כלהב בוערת וי לנו כי הועם זהב אוי ואבוי נפלה עטרת אנה הלך אנה פנה חמדת ישראל גולת כותרת לב טהור נשמה נקיה רוח זך נפש נהדרת הרב הגדול דן ידין עמו צדק משפט ומישרים דרשן מומחה מזכה את הרבים בנועם מוסרים מורנו ורבנו עמנואל יצחק ברודו ז"ל נקרא אל השמים מעל לישב בסתר עליון ביום ה' לחדש טבת ה'ת'ר'פ'ו' ת'נ'צ'ב'ה' נולד הרב יד' אדר ה'ת'ר'י'ז'

==משפחתו==
* בנו הבכור ר' יצחק עמנואל ברודו היה מזכיר בית הדין בסלוניקי, לימד בישיבה המקומית מראשי תנועת המזרחי ביוון וחוקר תולדות קהילת סלוניקי. נספה בשואת יהודי יוון.
* בנו רבי מרדכי ברודו היה חזן ולימד בישיבה המקומית. נספה בשואת יהודי יוון.

==הערות שוליים==

קטגוריה:רבנים יוונים
קטגוריה:סלוניקי: יהודים
קטגוריה:סלוניקי: רבנים
קטגוריה:אבות בתי דין
קטגוריה:ילידי 1857
קטגוריה:נפטרים ב-1925
יעקב יוסף הגר

רבי יעקב יוסף הגר (נולד בב' בכסלו ה'תשכ"ט, 23 בנובמבר 1968) הוא האדמו"ר מויז'ניץ מונסי בבורו פארק, ברוקלין.
בניין בית המדרש של חסידות ויז'ניץ מונסי ב[[בורו פארק]]

==ביוגרפיה==
נולד בארצות הברית בשנת ה'תשכ"ט לרבי פנחס שלום הגר, שכיהן כאב"ד ויז'ניץ בבורו פארק ויועד לאדמו"רות והנהגת חסידות ויז'ניץ מונסי, ולזיסל רייזל, בת רבי שמואל צבי הורוביץ מספינקא בארצות הברית.

רבי יעקב יוסף הוא נכדו הגדול של סבו רבי מרדכי הגר האדמו"ר מויז'ניץ במונסי אשר בביתו גדל. בהיותו הנכד הבכור, הבן הבכור של בכורו, נשא סבו עיניו וסמך עליו בעניינים שונים.

נישא לשפרה בת דודו רבי אברהם דב טברסקי, אב"ד רחמסטריווקה במונסי, חתן סבו רבי מרדכי הגר.

==כמנהיג==
בשנת ה'תשע"ה, נפטר אביו, שכיהן כרב הקהילה בבורו פארק במשך 33 שנים, בחיי אביו האדמו"ר רבי מרדכי הגר. בנו רבי יעקב יוסף מונה לממלא מקומו. ברוב השנים התגורר במונסי וגם אחר פטירת אביו, וברוב השבתות נהג להגיע לעיר בורו פארק.

אחר פטירת סבו האדמו"ר, בשנת תשע"ח, הוכתר לכהן כאדמו"ר בקהילה בבורו פארק.

מוסדותיו כוללים תלמוד תורה, ישיבה קטנה, ישיבה גדולה (בסטטן איילנד), ובית ספר לבנות.

==משפחתו==
לרב הגר 12 ילדים, בהם:
*פייגא ברכה, נשואה לאלימלך, בן רבי יעקב שמשון טירנואר מחוסט בויליאמסבורג.
*נפתלי הגר, נשוי לטראנא, בת דודו רבי ישראל אליעזר פיש מביקסאד.
*ישראל הגר, נשוי לבת רבי חיים ישראל אהרן מאיר שנעעבלג האדמו"ר מזידיטשויב בבני ברק.
*חיים מאיר הגר, נשוי לטראנא, בת דודו רבי מנחם מנדל הגר האדמו"ר מויז'ניץ מונסי בקיימישא לייק.
*יוחנן הגר, נשוי לליפשא, בת רבי יוסף מאיר הורוביץ האדמו"ר מספינקה בויליאמסבורג.
*שמואל צבי הגר, נשוי לציפורה, בת דודו רבי יצחק יוחנן הגר האדמו"ר מויז'ניץ מונסי בויליאמסבורג.

==קישורים חיצוניים==
* 

==הערות שוליים==

קטגוריה:אדמו"רים
קטגוריה:אדמו"רים אמריקאים
קטגוריה:אדמו"רי ויז'ניץ
קטגוריה:משפחת טברסקי
קטגוריה:ניו יורק: אישים
קטגוריה:אמריקאים שנולדו ב-1968
כיכר בורוביצקאיה

כיכר בורוביצקאיה (ברוסית: Боровицкая площадь) היא אחת הכיכרות המרכזיות של מוסקבה הממוקמת מול מגדל בורוביצקאיה בקרמלין וקצהו הדרומי של גן אלכסנדר. כיכר בורוביצקאיה שנבנתה לאחרונה בלב מוסקבה חשובה כחלק מתוכנית ממשלת מוסקבה לשיפור עיר הבירה ברוסיה. פרויקט השיפור בכיכר בורוביצקיה נבחר בתוצאה של התחרות האדריכלית שנערכה בתמיכת ועדת העירייה במוסקבה לאדריכלות ותכנון עירוני.<ref></ref>

ב-4 בנובמבר 2016 התקיימה בכיכר חניכת האנדרטה לוולדימיר הגדול.

==גלריה==
<gallery>
קובץ:Borovitsky Hill without Vladimir yet.jpg|גבעת בורוביצקאיה, אחת משבע הגבעות של מוסקבה
|פסל ולדימיר הגדול
קובץ:Moscow Kremlin 20190501.jpg|מגדל בורוביצקאיה של הקרמלין, ופסל ולדימיר הגדול 
קובץ:Casa Pashkov, Moscú, Rusia, 2016-10-03, DD 36-37 HDR.jpg|בית פשקוב
</gallery>

==קישורים חיצוניים==

==הערות שוליים==

בורוביצקאיה
ג'ק מקיני

ג'ון פול "ג'ק" מקיני (באנגלית: John Paul "Jack" McKinney; 13 ביולי 1935 – 25 בספטמבר 2018) היה מאמן כדורסל אמריקאי, אשר אימן בליגת המכללות האמריקאית ובליגת ה-NBA בין השנים 1960–1984. ב-6 עונותיו כמאמן ראשי ב-NBA רשמו קבוצותיו מאזן כולל של 136 ניצחונות ו-215 הפסדים (38.7%).

==ראשית חייו==
מקיני נולד וגדל בעיר צ'סטר שבפנסילבניה, וכתלמיד "תיכון סנט ג'יימס" המקומי שיחק כדורסל תחת המאמן ג'ק רמזי, חבר היכל התהילה של הכדורסל לעתיד.

בין השנים 1953–1957 למד באוניברסיטת סנט ג'וזף אשר בפילדלפיה, וב-3 עונותיו בקבוצת הכדורסל שלה קלע 4.0 נקודות בממוצע למשחק, מעמדת הרכז. בעונת 1955/1956 חזר לשתף פעולה עם רמזי, אשר מונה אז למאמן הקבוצה.

==קריירת אימון==
===בליגת המכללות===
בין השנים 1960–1965 שימש כעוזר מאמן באוניברסיטת סנט ג'וזף, תחת ג'ק רמזי. בעונת 1960/1961 העפילה הקבוצה לראשונה בתולדותיה לשלב פיינל פור טורניר אליפות המכללות, בטרם הפסידה בחצי הגמר מול אוניברסיטת המדינה של אוהיו, אותה הובילו ג'ון האבליצ'ק וג'רי לוקאס.

בשנת 1965 מונה למאמן הראשי של קבוצת אוניברסיטת תומאס ג'פרסון בפילדלפיה, ולאחר עונה אחת חזר לסנט ג'וזף כמחליפו של רמזי בעמדת המאמן הראשי. ב-4 מתוך 8 עונותיו בתפקיד העפילה קבוצתו לטורניר אליפות המכללות, אולם באף אחת מהן לא עברה את הסיבוב הראשון. מאזנה הכולל של סנט ג'וזף לאורך התקופה עומד על 142 ניצחונות ו-77 הפסדים (64.8%).

===בליגת ה-NBA===
בין השנים 1974–1976 שימש כעוזר מאמן במילווקי באקס, תחת לארי קוסטלו. בשתי העונות רשמה מילווקי מאזן שלילי 38–44. בשלוש העונות הבאות היה עוזרו של ג'ק רמזי בפורטלנד טרייל בלייזרס, עמה זכה באליפות ה-NBA בעונת .

לקראת עונת מונה למאמן הראשי של לוס אנג'לס לייקרס, במקומו של ג'רי וסט. ב-8 בנובמבר 1979, כאשר עמד מאזן הקבוצה על 9 ניצחונות ו-4 הפסדים, נפצע מקיני בראשו בתאונת אופניים, ונאלץ להיעדר ממשחקי הלייקרס במהלך תקופת החלמתו הארוכה. בסופו של דבר מונה עוזרו, פול וסטהד, כמאמן הראשי של הקבוצה, והוביל אותה לזכייה באליפות ה-NBA באותה עונה. ב-8 העונות הבאות זכו הלייקרס ב-4 אליפויות נוספות, תחת שני המאמנים אשר היו עוזריו של מקיני בתקופתו הקצרה כמאמן הלייקרס – וסטהד ופט ריילי. בשנת 2006 אמר ריילי כי אילולא פציעתו, "מקיני בעצמו היה יכול להוביל את הלייקרס לחמש או שש אליפויות".

ביוני 1980 מונה מקיני למאמן אינדיאנה פייסרס במקומו של בובי לאונרד, אשר אימן את הקבוצה ב-12 העונות הקודמות. בעונת רשמו הפייסרס שיפור של שבעה ניצחונות לעומת העונה הקודמת (44–38), על אף עזיבתם של השחקנים אלכס אינגליש ומיקי ג'ונסון, ובסיום העונה זכה מקיני בפרס מאמן השנה. בשלוש העונות הבאות נחלשה הקבוצה, והיא סיימה את עונות ו- במקום האחרון באזור המזרחי. בקיץ 1984 פוטר מקיני מתפקידו.

בתחילת עונת מונה למאמן קנזס סיטי קינגס, אך כבר לאחר 9 משחקים – מתוכם הפסיד בשמונה – התפטר מקיני מתפקידו והוחלף על ידי פיל ג'ונסון.

ב-25 בספטמבר 2018 נפטר מקיני בעיר בוניטה ספרינגס, פלורידה, בגיל 83.

==קישורים חיצוניים==

==הערות שוליים==

קטגוריה:פנסילבניה: אישים
קטגוריה:כדורסלני אוניברסיטת סנט ג'וזף
קטגוריה:מאמני כדורסל אמריקאים
קטגוריה:מאמני לוס אנג'לס לייקרס
קטגוריה:מאמני אינדיאנה פייסרס
קטגוריה:מאמני קנזס סיטי קינגס
קטגוריה:אמריקאים שנולדו ב-1935
קטגוריה:אמריקאים שנפטרו ב-2018
האמר H2

האמר H2 (באנגלית: Hummer H2) הוא SUV רחב, ממותג האמר בעל הנעה כפולה 4x4, שיוצר על ידי יצרנית הרכב הכבד AM General בבעלות יצרן כלי הרכב האמריקאי ג'נרל מוטורס אשר יוצר בין השנים 2002–2009 (משנת הדגם 2003) בארצות הברית.

ברוסיה יוצרו דגמי "האמר H2" באמצעות יצרנית הרכב הרוסית Avtotor (ברוסית: Автотор).

היצרנית AM General נרכשה בשנת 1999 על ידי קבוצת ג'נרל מוטורס.

==תצורות==

* 5 דלתות - SUV.
* 4 דלתות - טנדר קבינה כפולה (קרוי "Hummer H2 SUT").
* 4 דלתות + דלת אחורית - לימוזינה.
* כבאית.

=="האמר H2"==
* יוצרו 153,026 יחידות.
* 5 נוסעים.
* מנוע קדמי : 6 ליטר, 6.2 ליטר.
* מנוע בנזין.
* סוג הנעה: הנעה כפולה 4x4.
* קיבולת מכל דלק - 121 ליטר.
* צמיגים: LT315/70R17 BF Goodrich.
* נפח תא מטען אחורי - 1,130 ליטר.
* בשנת 2003 עלה דגם "האמר H2" לשלב הגמר בתחרות מכונית השנה בצפון אמריקה בדרוג "משאית השנה" בקטגוריית משאיות 

===תאוצות===
* תאוצה בין 0–97 קמ"ש היא 10.9 שניות (דגם מנוע 6.0 ליטר המפיק 320 כ"ס).
* תאוצה בין 0–97 קמ"ש היא 10.7 שניות (דגם מנוע 6.0 ליטר המפיק 330 כ"ס).
* תאוצה בין 0–97 קמ"ש היא 9.1 שניות (דגם מנוע 6.2 ליטר).

==גלריה==
<gallery mode="packed" heights="100">
קובץ:2003-2007 Hummer H2 02.jpg | "האמר H2"
קובץ:Hummer H2 – 825. Hamburger Hafengeburtstag 2014 01.jpg | "האמר H2"
קובץ:Hummer H2 - Flickr - Alexandre Prévot (17).jpg | "האמר H2"
קובץ:Hummer H2 - Flickr - Alexandre Prévot (16).jpg | "האמר H2"
קובץ:2005-2007 Hummer H2 SUT.jpg | "האמר H2" - טנדר קבינה כפולה
קובץ:Hummer H2 - Flickr - Alexandre Prévot.jpg| "האמר H2" - טנדר קבינה כפולה
קובץ:Hummer H2 SUT 2009 (12825274925).jpg| "האמר H2" - טנדר קבינה כפולה
קובץ:Hummer H2 Dash.jpg| "האמר H2" - מבט לתא הנהג
קובץ:Carnaval de Barranquilla (12913737955).jpg | "האמר H2" - ניידת משטרה
קובץ:IAA2007 2007-09-17 12-14-48 - Flickr - Axel Schwenke.jpg| "האמר H2" - כבאית
קובץ:Ratchet H2 Hummer (424164423).jpg | "האמר H2" - כבאית
קובץ:BotCon 2011 - Ratchet Search and Rescue H2 Hummer (5802628918).jpg | "האמר H2" - כבאית
קובץ:01258jfIntramuros Manila Landmarks Wedding Cars Buildingsfvf 20.jpg | "האמר H2" - לימוזינה
קובץ:Silver limouisine 02.JPG | "האמר H2" - לימוזינה
קובץ:Rod and Custom 2007 - Hummer Limousine (rear).jpg | "האמר H2" - לימוזינה, שנת 2007
</gallery>

==ראו גם==
* האמר
* האמר H1 
* האמר H3

==קישורים חיצוניים==

* 
* 
* 
* 
* 
* [https://web.archive.org/web/20160206233449/http://www.hummer.com/ האמר - אתר היצרן]

==הערות שוליים==

קטגוריה:רכבי שטח ופנאי גדולים
קטגוריה:SUV
קטגוריה:טנדרים
קטגוריה:כבאיות
קטגוריה:לימוזינה
קטגוריה:דגמי מכוניות שהושקו ב-2002
קטגוריה:מותגי רכב
קטגוריה:כלי רכב אמריקאיים
קטגוריה:כלי רכב המורכבים ברוסיה
תסמונת מבשלה עצמית

תסמונת מבשלת עצמית (באנגלית: Auto-brewery syndrome נקראת גם תסמונת תסיסת המעיים או מחלת שכרות) היא מחלה שבה פחמימות במערכת העיכול עוברות תסיסה על ידי חיידקים או פטריות. מדובר במצב רפואי נדיר שבו כמויות אתנול מיוצרות באופן אנדוגני בתוך מערכת העיכול. האורגניזמים האחראים ל-ABS כוללים שמרים וחיידקים שונים כמו Saccharomyces cerevisiae, Candida albicans, ועוד. הם משתמשים בתסיסה לקטית או מעורבת ליצירת אתנול, הנספג במעי הדק וגורם לעלייה בריכוזי האלכוהול בדם, המייצרת תחושת שכרות ללא צריכת אלכוהול. 

==גורמים==
עודף של שמר האפייה במעיים הוא הגורם העיקרי המוביל לתהליך תסיסה המייצר אתנול.

בפברואר 2020 דווח לראשונה על מקרה של התסמונת בשלפוחית השתן. המקרה התגלה אצל חולת סוכרת מארצות הברית שלא טופלה כראוי, ובבדיקות השתן שלה נמצאו רמות גבוהות של אתנול, זאת בעקבות כמות הסוכר הגבוהה שתססה וכך נוצר אתנול בשלפוחית, מכיוון שההתססה נעשתה בשלפוחית השתן החולה לא הציגה תסמיני שכרות, אך בדיקות השתן יצאו חיוביות לאלכוהול.

==תסמינים==
התסמינים כוללים גיהוק, עייפות כרונית, סחרחרות, דיסאוריינטציה (חוסר התמצאות במרחב), הנגאובר ותסמונת המעי הרגיז. צריכה של פחמימות עלולה לגרום לאנשים אלו להתנהגות אלימה ולחוסר ריכוז ולשאר תסמינים של אדם שיכור.

==אבחון==
ניתן לאתר נוכחות אלכוהול על ידי בדיקת דם או בדיקת נשיפה. ייתכן שיהיה צורך לחזור על הבדיקה מספר פעמים ביום בהתאם לפעילות מערכת העיכול.

==טיפול==
דיאטה דלת פחמימות, טיפול אנטי פטרייתי או אנטיביוטיקה (לעיתים דווקא הימנעות מאנטיביוטיקה ופרוביוטיקה מביאים להעלמת התסמינים).

==קישורים חיצוניים==
* [https://annals.org/aim/article-abstract/2761824/urinary-auto-brewery-syndrome-case-report Urinary Auto-brewery Syndrome] במהדורה המקוונת של ה-Annals of Internal Medicine.
* [https://www.ynet.co.il/news/article/hj0klvlba נעצר על נהיגה בשכרות בלי ששתה – וגילה שהגוף שלו מייצר אלכוהול], ynet, 24.4.24.

==הערות שוליים==

קטגוריה:רפואה פנימית
מבשלה עצמית
קטגוריה:מחלות נדירות
אילן לוי

אילן לוי (נולד ב-26 בינואר 1972) הוא קצין צה"ל במילואים בדרגת אלוף-משנה. שימש מפקד מערך האש בפיקוד הצפון, מפקד אגד ארטילרי 282, ומפקד מערך האש של אוגדה 91 ועוצבת אדירים.

== נעורים ==
לוי, בנם של רחל ומשה, נולד בחיפה, ולו ארבעה אחים, בהם אילנית לוי. הוא התחנך בתיכון עירוני ג' בעיר וסיים בהצטיינות מגמה ריאלית.

== שירות צבאי ==
התגייס לצה"ל בשנת 1990 לחיל התותחנים. עבר מסלול הכשרה כלוחם, קורס מפקדים וקורס קצינים. בסיום קורס הקצינים שובץ ב-1992 כמפקד מחלקת מסלול הכשרה בגדוד 402. ב-1993 מונה לקצין מבצעים וסגן מפקד סוללה בגדוד 402 בזמן "מבצע דין וחשבון". בשנת 1994 יצא לקורס מ"פים שלאחריו שובץ כמפקד סוללה בגדוד 402. לאחר סיום תפקידו, מונה למדריך בקורס קציני חיל התותחנים.

בשנת 1996 סיים בהצטיינות קורס מ"פים מתקדם של צבא ארצות הברית בבית הספר לארטילריה בפורט סיל, בשובו ארצה מונה למדריך הסבה של גדודי חיל התותחנים במילואים לתוכנית דוהר. בשנת 1998 מונה לסגן מפקד גדוד 402 ולאחריו יצא ללימודי תואר ראשון בהנדסת תעשייה וניהול בטכניון. ב-2003 מונה לראש מדור תותחנות ושו"ב במפקדת קצין תותחנים ראשי. בשנת 2004 השתתף בפו"ם (פיקוד ומטה)– ברק ובקורס מפקדי גדודים.

בשנים 2005–2007 פיקד על גדוד 55, כולל במהלך מלחמת לבנון השנייה. במהלך המלחמה קיבל החלטה לא להכניס את חייליו ללבנון (וקיבל אישור לכך ממפקדיו) משיקולים מבצעיים. בשנים 2007–2009 היה ראש ענף עמדה במרכז חיל התותחנים במל"י ובשנת 2009 מונה לראש ענף תכנון בחטיבת המבצעים במטכ"ל. בשנת 2010 קודם לדרגת אלוף-משנה ושירת כמפקד סיוע ארטילרי של אוגדה 91 ובנוסף מפקד אגד מילואים 7338.

בשנים 2012–2014 שירת כמפקד אגד ארטילרי 282 (עוצבת גולן), לרבות במהלך "צוק איתן" שם פיקד על מרכז האש. לאחר סיום התפקיד למד במכללה לביטחון לאומי, בשנת 2015 מונה למפקד תותחנים פיקוד הצפון, הוא הודח מתפקידו באותה שנה בהחלטת הרמטכ"ל גדי איזנקוט לאחר שהשאיר ברכבו הצבאי שנגנב מסמכים מסווגים. לאחר מכן הדריך בקורס מב"ל. בשנת 2017 השתחרר משירות הקבע.

אילן בעל תואר BSC בהנדסת תעשייה וניהול (הטכניון חיפה, 2003) ובעל תואר MA במדעי הרוח (אונ' העברית בירושלים, 2008) ותואר MA במדעי המדינה בהצטיינות (אונ' חיפה, 2015).

== חיים אישיים ==
מתגורר בנתניה, נשוי לליאת ואב לשלושה. בעל תואר שני במדעי הרוח מהאוניברסיטה העברית בירושלים ותואר שני במדע המדינה מאוניברסיטת חיפה.

השתייך (2020–2023) לצוות המוביל של סטארט-אפ בשם "CityTransformer" - חברה ישראלית המפתחת את כלי הרכב העירוני הזעיר והמתקפל הראשון.

==קישורים חיצוניים==
* 
* [https://www.idf.il/media/nu2m4kp3/צבא-היבשה-בעידן-הרשתי_-_מהחמצה-להדבקה_-אילן-לוי.pdf צבא היבשה בעידן הרשתי: "מהחמצה להדבקה"], אילן לוי, בין הקטבים גיליון 5, נובמבר 2015, עמ' 27–51
* מועך הדאחיה: כך יופעל התותח החדש של צה"ל https://news.walla.co.il/item/3142853 אמיר בוחבוט 17/03/2018

==הערות שוליים==

קטגוריה:מפקדי עוצבת אדירים
קטגוריה:מפקדי אגד ארטילרי 282
קטגוריה:מפקדי תותחנים פיקוד הצפון
קטגוריה:בוגרי תיכון עירוני ג' (חיפה)
קטגוריה:בוגרי האוניברסיטה העברית בירושלים
קטגוריה:אלופי-משנה בצה"ל
קטגוריה:ישראלים שנולדו ב-1972
פוסטצ'לאד

פוסטצ'לאד (בהונגרית: Pusztacsalád) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בפוסטצ'לאד מספר התושבים נמצא בירידה. כך, בשנת 1990 חיו בכפר 326 תושבים, ובשנת 2019 רק 285 תושבים.

==יהודי פוסטצ'לאד==
בפוסטצ'לאד חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|21
|526
|-
|1910
|4
|
|-
|1920
|4
|
|-
|1930
|3
|
|-
|1941
|3
|655
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
Sports.ru

הסמליל הישן
Sports.ru הוא פורטל ספורט רוסי, שקיים מאז 1 בדצמבר 1998 ונחשב לוותיק מסוגו ברוסיה. העורך הראשי הוא אלכסנדר אקסנוב (מאז ספטמבר 2018), המשנה למנכ"ל הוא יורי דוד שגם מחזיק בבעלות על האתר (מאז ספטמבר 2018), יחד עם וסילי אוטקין. המנכ"ל הוא דמיטרי נבושה.<ref>[https://www.sports.ru/football/1067008068.html Юрий Дудь: «Новый главный редактор Sports.ru — Александр Аксенов»]</ref>

בין הפרויקטים והשירותים שהאתר מציע:
* משחקים חיים וסטטיסטיקות מקוונות של יותר מ-150 טורנירים בענפי ספורט שונים;
* גלריות תמונות נוחות ויפות, כולל לשחקנים וטורנירים פרטיים;
* דירוג משתמשים של שחקנים ושופטים;
* פרויקטים ומשחקים;
* פרויקטים מיוחדים שונים (למשל, "11 שחקני הכדורגל הטובים ביותר בהיסטוריה", "דרבי כדורגל ראשי", "הספורט הכי לא שגרתי" ועוד).
== פרסים ==
האתר Sports.ru זכה במספר פרסים, לרבות:
* 2000 - פרס האינטרנט הלאומי הראשון של אינטל במועמדות "ספורט"
* 2002 - מקום ראשון במועמדות "אתר הספורט של 2002", תחרות הרשת ++ ROTOR <ref>[http://ezhe.ru/POTOP++/results.html?do=res;2002;16 Спортивный сайт года РОТОР++ 2002]</ref> 
* 2008 - פרס רונט במועמדות "בריאות ומנוחה" <ref>[http://www.premiaruneta.ru/about/archive/premia-2008/laureates/ Премия Рунета 2008: номинанты и лауреаты]</ref> 
* זוכה התחרות ROTOR 2010 במועמדות "אתר הספורט של השנה" <ref>[http://ezhe.ru/POTOP/results.html?do=res;2010;20 Информация на ezhe.ru]</ref> 

== קישורים חיצוניים ==

* 

== הערות שוליים ==

קטגוריה:אתרי אינטרנט ברוסית
קטגוריה:אתרי אינטרנט שהושקו ב-1998
קטגוריה:פורטלים רוסיים
קטגוריה:רוסיה: ספורט
קטגוריה:תקשורת ספורט
רפצוויש

רפצוויש (בהונגרית: Répcevis) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם ברפצוויש מספר התושבים נמצא בירידה. כך, בשנת 1990 חיו בכפר 382 תושבים, ובשנת 2019 רק 322 תושבים.

==יהודי רפצוויש==
ברפצוויש חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|38
|
|-
|1880
|17
|820
|-
|1910
|8
|
|-
|1920
|9
|
|-
|1930
|3
|
|-
|1941
|6
|808
|-
|}

==קישורים חיצוניים==

==הערות שוליים==

קטגוריה:הונגריה: כפרים
אלבי סאקס

אלברט "אלבי" לואי סאקס (נולד ב-30 בינואר 1935) היה שופט יהודי דרום אפריקאי, פעיל בתנועה נגד האפרטהייד ושופט לשעבר בבית הדין החוקתי של דרום אפריקה. לאחר שזרועו נקטעה בפיצוץ של מכונית תופת במוזמביק עקב התנגדותו לאפרטהייד, הוא נמלט לארצות הברית אך בהמשך חזר לדרום אפריקה וכעת הוא מתגורר בקייפטאון.

==קורות חיים==
סאקס נולד למשפחה דרום אפריקאית ממוצא יהודי ליטאי. הוא למד בבית הספר התיכון "המכללות של דרום אפריקה" (SACS) בקייפטאון. כסטודנט שנה ב' למשפטים באוניברסיטת קייפטאון, שם קיבל תואר ראשון במשפטים, הוא השתתף בקמפיין ההתרסה (Defiance Campaign), סדרת הפגנות נגד משטר האפליה בדרום אפריקה בשנת 1952. שלוש שנים לאחר מכן, בשנת 1955, הוא השתתף בקונגרס העם בקליפטאון, שם אומצה אמנת החירות. מאוחר יותר עבר סאקס לבריטניה, כאשר נמלט לראשונה לגלות מדרום אפריקה והלך ללמוד לדוקטורט באוניברסיטת סאסקס, אותן השלים בשנת 1972.

סאקס החל לעבוד כעורך דין בגיל 21, והגן על אנשים שהואשמו בעברות על חוקי הגזע וחוקי ביטחון תחת משטר האפרטהייד של דרום אפריקה. לאחר שנעצר והושם בבידוד במשך למעלה מחמישה חודשים, יצא זקס לגלות באנגליה, שם סיים תואר דוקטור מאוניברסיטת סאסקס, ומאוחר יותר מוזמביק. בשנת 1988, במפוטו, מוזמביק, הוא איבד זרוע ואת הראייה בעין אחת כאשר הונחה פצצה במכוניתו. לאחר מבאן, הוא התמסר להכנת חוקה דמוקרטית חדשה לדרום אפריקה. סאקס שב לדרום אפריקה ושימש כחבר בוועדה החוקתית וההנהלה הלאומית של הקונגרס הלאומי האפריקני, לפני שביקש מקלט בארצות הברית.

===קריירה שיפוטית===
סאקס מונה לבית המשפט החוקתי של דרום אפריקה על ידי נלסון מנדלה בשנת 1994.

פסקי דין הידועים ביותר של סאקס נוגעים לחוק האפליה. הוא היה המחבר העיקרי של פסק הדין, אשר ביסס את הקשר בין הזכות לשוויון ולכבוד. הוא היה המחבר של פסק הדין שהצהיר כי החוק של דרום אפריקה המגדיר נישואין רק בין גבר לאישה כבלתי חוקתי.אך נמתחה ביקורת חריפה על סאקס, על כך שהפנה את הסדרת הנישואין מאותו המין לפרלמנט במקום מתן פסק דין ברור בנושא. בשנת 2002, כתב פסק דין שקבע כי ההפללה של עבודת מין (ולא שידול אליה) מפלה באופן בלתי הוגן על רקע מגדר ולכן היא בלתי חוקתית.

סאקס היה חבר בוועדת האמת והפיוס, ועדת חקירה ממלכתית שהוקמה על ידי ממשלת דרום אפריקה לאחר סיום משטר האפרטהייד. בין השאר פעל למען הסדר חנינה לכל המעורבים בפשעי האפרטהייד, לרבות גירושים המוניים, חיסולים, פיגועי טרור מבוימים, עינויים, מעשי רצח, אונס, ביזה ושחיתות. מטרת הסדר החנינה הייתה מניעת מלחמת אזרחים שכמה מראשי הצבא איימו לחולל.

זקס פרש לגמלאות באוקטובר 2009.

===חיים אישיים===
בשנת 1966 התחתן עם סטפני קמפ, חברת תנועת ההתנגדות האפריקאית, בלונדון. נולדו להם שני ילדים: אלן (אמן) ומייקל (כלכלן). בשנת 1980 הם התגרשו וסטפני נשארה בלונדון עד 1990 ועבדה כפיזיותרפיסטית ילדים. הוא נישא בשנית ב-2006 לאדריכלית ונסה ספטמבר בבית המשפט לחוקה ולהם בן, אוליבר לוקוטנדו ספטמבר סאקס.

==ראו גם==
* טענות למדיניות אפרטהייד על ידי ישראל

==קישורים חיצוניים==

==הערות שוליים==

קטגוריה:שופטים יהודים דרום אפריקאים
קטגוריה:מתנגדי האפרטהייד
קטגוריה:עורכי דין יהודים דרום אפריקאים
קטגוריה:בוגרי אוניברסיטת קייפטאון
קטגוריה:בעלי תואר דוקטור מאוניברסיטת סאסקס
קטגוריה:נכים יהודים
קטגוריה:אישים ממוצא יהודי-ליטאי
קטגוריה:ילידי 1935
The Three Stooges

The Three Stooges (מאנגלית: 3 סטוג'ס; בישראל נודעו גם בשם שלושת המוקיונים) הייתה שלישיית קומיקאים אמריקנית, שפעלה בשנים 1922 עד 1970, וזכתה לפרסום בעיקר בשל מגוון הסרטים הקצרים בהם הם כיכבו. הסרטים של השלישייה התאפיינו בהומור סלפסטיק ופארסה.

בתחילה כללו הסטוג'ס את שלשת הקומיקאים האמריקאים-יהודיים: מו הווארד, לארי פיין ושמפ הווארד. השלישייה הופיעה בתחילה יחד עם טד הילי בסרט העלילתי "מרק לאגוזים" (1930) בהפקת אולפני פוקס המאה ה-20. 

שמפ החליט להפסיק להופיע עם השלישייה בשנת 1932, על-מנת שיוכל להמשיך בקריירת סולו, ובעקבות-כך הוא הוחלף באחיו הצעיר קורלי הווארד. בין השנים 1933 עד 1934 כיכבה שלישייה זו במספר סרטים בהפקת אולפני מטרו גולדווין מאייר (MGM).

בשנת 1934 החלו מו, לארי וקורלי לככב בסרטים של חברת ההפקות האמריקנית, סרטי קולומביה. קורלי החליט להפסיק להופיע עם השלישייה לאחר שלקה בשבץ מוחי במאי 1946, ובעקבות כך שמפ האוורד תפס את מקומו, ובהמשך, הוחלף גם הוא - בעמיתם הקומיקאי ג'ו בסר . בסך הכל, בין השנים 1934 ל-1959 כיכבה השלישייה בכ-190 סרטים קצרים, שהופקו בידי אולפני קולומביה האמריקניים. בתקופה זו הייתה השלישייה בשיא הפופולריות שלהם.

בשנים הבאות הם הופיעו בספיישלים טלוויזיוניים. בין השנים 1959 ל-1970 הם השתתפו במספר סרטים עלילתיים נוספים, כשאחד הבולטים מביניהם הוא "4 לטקסס" (1963). כשג'ו בסר הוחלף בג'ו דריטה (שבתורו כונה גם "קורלי").

== קישורים חיצוניים ==

* 

* 

קטגוריה:קומיקאים אמריקאים
קטגוריה:סרטים קצרים
קטגוריה:שחקני ראינוע
קטגוריה:שחקני קולנוע וטלוויזיה אמריקאים
בן אילון

בן אילון (נולד ב-1987) הוא מוזיקאי ישראלי, מפיק, נגן כלי הקשה וכלי מיתר מערב אפריקאיים, ומומחה למקצבים מסורתיים מסנגל. את דרכו החל כמתופף ג'אז, ולאחר שנחשף לתיפוף ולמוזיקה מערב אפריקאית נסע לגמביה וסנגל כדי לחקור את המקצבים המסורתיים של השבטים המקומיים. לאורך השנים יצר סגנון תיפוף היברידי המשלב טכניקות נגינה שונות עם מגוון תופים מערב אפריקאיים עליהם הוא מנגן בעת ובעונה אחת. עיקר יצירתו מתרכזת להופעת הסולו One Man Tribe, בה מבצע קומפוזיציות ומקצבים סנגליים על מערכת תופים אפריקאית המונה כעשרה תופים. בנוסף להיותו נגן כלי הקשה מוערך, בן מנגן על כלי מיתר אפריקאי מדרום הסהרה הנקרא חאלאם (Xalam), איתו מלחין ומפיק מוזיקה מקורית בשיתוף פעולה עם זמרות/ים ממערב אפריקה וישראל.

== עבודה מוזיקלית ==
אילון התחיל את קריירת המוזיקה שלו כמתופף ג'אז. בגיל 18 החל ללמוד אצל סאבולה בנגורה, מאסטר מערב אפריקאי מגינאה קונקרי שחי בכרכור, ישראל. בשל תקלה באשרת שהייה במהלך נסיעת לימודים לגמביה שבמערב אפריקה, הועבר לגבול עם סנגל, שם גילה את מסורת התופים הסנגלית והחליט להעמיק במחקר המקצבים המקומיים הנקראים Sabar. ב-2010, אילון הכיר את Aly Ndiaye Rose, בנו של גדול מתופפי אפריקה Doudou Ndiaye Rose, וזה הפך למורהו הקרוב שהעביר לו את רזי התיפוף הסנגלי. בהשראת התיפוף הסנגלי המאופיין בנגינה מאסיבית על ידי קבוצות גדולות של מתופפים, פיתח אילון סגנון תיפוף-סולו חדשני תחת השם - One Man Tribe איתו מציג מקצבים וקומפוזיציות מסורתיות במופע יחיד. בשנת 2020, קיים אילון סיבוב הופעות סולו ראשון בסנגל. כתוצאה מסיבוב ההופעות, זכה לסיקור תקשורתי נרחב בסנגל שכלל הופעות בתוכניות טלוויזיה פופולריות ברשתות השידור RTS1 ו-TFM, אירוחים ברדיו, כתבות בעיתונים ומפגש אישי עם הזמר הסנגלי המפורסם יוסו נ'דור. כחלק מפעילותו בסנגל, הופיע בהתנדבות בבתי ספר של ילדים בעלי מוגבלויות ויתומים בשיתוף פעולה עם השגרירות הישראלית בדקאר. בינואר 2023 קיים סיבוב הופעות נוסף בסנגל שכלל שיתופי פעולה עם מוזיקאים מקומיים ועם בית הספר למחול Ecole Des Sables במאי 2023 הוזמן על ידי Aly Ndiaye Rose להופיע יחד עם תזמורת המתופפים המשפחתית בקונצרט לזכרו של אב המשפחה Doudou Ndiaye Rose, קונצרט שהתקיים ב-Grand Theatre National De Dakar.

== שיתופי פעולה ==
==== יוסי פיין ובן אילון ====
בשנים 2016-2019 חבר בן למפיק והמוזיקאי הישראלי יוסי פיין. השניים יצרו פרויקט חדש הנקרא ׳מוזיקה מהמדבר הכחול׳ ואיתו הופיעו בפסטיבלים ומועדונים ברחבי אירופה, סין, ארצות הברית, קנדה וישראל.

==== שי בן צור ====
החל משנת 2019 ועד היום, בן מלווה את שי בן צור בהופעותיו בישראל. בהופעה זו בן מבצע מקצבים מראג׳אסטן על ידי שילוב תופים הודיים מסורתיים במערכת התופים האפריקאית שיצר. בצדמבר 2022 הופיעו יחד בהודו.

==== שיתופי פעולה נוספים ====
Estas Tonne, Cheikh Lo, Khaira Arby, Amy Sacko, Bombino

==דיסקוגרפיה==
==== סולו ====
* Xalam (2021) - לייבל: World Music Network

==== כשותף ====
* Blue Desert (2018) - עם יוסי פיין
* Blue Desert Live (2019) - עם יוסי פיין

==== קרדיטים כנגן ליווי ====
* Notes With Attachments (2021) - פינו פלדינו ובלייק מילס
* Kids (Against The Machine) (2021) - נגה ארז

== קישורים חיצוניים ==

*[https://www.hotjazz.co.il/portfolio/בן-אילון/ בן אילון באתר ג'אז חם]
*
*
*

קטגוריה:מתופפים ישראלים
קטגוריה:מוזיקאים ישראלים
קטגוריה:בוגרי תיכון אלון (רמת השרון)
קטגוריה:ישראלים שנולדו ב-1987
PCManFM

PCManFM (שם מלא: PCMan File Manager) הוא מנהל הקבצים של סביבות שולחן העבודה LXDE ו-LXQt.

==היסטוריה==
מנהל קבצים זה פותח במקור על ידי הונג ג'ן יי (Hong Jen Yee), ממפתחי LXDE, במטרה להיות תחליף ליישומים דומים אחרים דוגמת ת'ונר או נאוטילוס.

בתחילת 2013 ניסה ג'ן יי לנסות להסב את התוכנה ל־Qt (היסב שכונה PCManFM-Qt) בשל קשיי תאימות וצריכה רבה של זיכרון כאשר התוכנה נכתבת ב 3+GTK, ושחרר גרסה ראשונית במרץ של אותה שנה. עם זאת, הוא הבהיר שגרסת Qt לא תחליף את גרסת +GTK, ושתי הגרסאות "יתקיימו האחת לצד השנייה". בעקבות ההסבה התוכנה מהווה נדבך עיקרי בסביבת שולחן העבודה LXQt.

==קישורים חיצוניים==

* 

* [https://github.com/lxqt/pcmanfm-qt דף התוכנה (בגרסת Qt) באתר] GitHub

==הערות שוליים==

קטגוריה:מנהלי קבצים
אלכסנדרה ונדרנוט

אלכסנדרה ונדרנוט (בצרפתית: Alexandra Vandernoot; נולדה ב-19 בספטמבר 1965) היא שחקנית בלגית.

==ביוגרפיה==
ונדרנוט נולדה בבריסל לבלרינה היוגוסלבית-סרבית דוסנקה סיפניוס ולמנצח הבלגי אנדרה ונדרנוט.

היא למדה בקונסרבטוריון המלכותי של בריסל (Conservatoire royal de Bruxelles) ולאחר מכן החלה להופיע בתיאטרון.

היא אמא לשני ילדים.

==קריירה==
ב-1991 הופיעה בתפקיד קטן בסרט "Les secrets professionnels du Dr Apfelglück", המורכב מחמישה סיפורים קצרים העוקבים אחר פסיכיאטר ומטופליו.

ב-1992 גילמה דוכסית בדרמה התקופתית "Le Souper".

ב-1994 שיחקה כתבת טלוויזיה צרפתייה בסרט האופנה האמריקאי משהו ללבוש.

ב-1998 שיחקה בסרט "Le Dîner de Cons" המבוסס על מחזה של פרנסיס ובר.

ב-2001 גילמה את אשתו לשעבר של דניאל אוטיי בסרט הקומדיה "לצאת מהארון".

ב-2007 שיחקה ב-"Ondes de choc", מיני סדרה שהופקה על ידי "France 3" העוקבת אחר תאונה במפעל כימי שאירעה בטולוז ב-2001. ב-2019–2021 שיחקה בסדרה של נטפליקס "עסק משפחתי". היא הופיעה גם במספר סדרות טלוויזיה נוספות.

==קישורים חיצוניים==

קטגוריה:שחקניות קולנוע וטלוויזיה בלגיות
קטגוריה:ילידות 1965
קטגוריה:בלגים שנולדו ב-1965